open-index/open-wikipedia-markdown huggingface dataset:
George R. R. Martin

**George Raymond Richard Martin**, nado en Bayonne, Nova Jersey o 20 de setembro de 1948, é un escritor estadounidense de ficción científica e fantasía, ademais de guionista e produtor de series de televisión. É coñecido pola súa serie *A Song of Ice and Fire*.

## Obra 
### Novelas 
* *Dying of the Light* (1977)
* *Windhaven* (1981, con Lisa Tuttle)
* *Fevre Dream* (1982)
* *The Armageddon Rag* (1983)
* *A Song of Ice and Fire* (serie)
* ''Hunter's Run* (2007)
200px|miniatura|dereita|George R. R. Martin en 2005

### Relatos 
* *Night of the Vampyres*, originalmente en *Amazing*, 1975
* *Os reis da area* (*Sandkings*) (1981)
* "The Skin Trade" (1989) 
* "The Hedge Knight" (1998)
* "The Sworn Sword" (2003)
* "Shadow Twin" (2005, con Gardner Dozois e Daniel Abraham)

### Literatura infantil 
* *The Ice Dragon* (1980)

### Coleccións 
* *A Song for Lya* (1976)
* *Songs of Stars and Shadows* (1977)
* *Songs the Dead Men Sing* (1983)
* *Nightflyers* (1985)
* *Tuf Voyaging* (1987)
* *Portraits of His Children* (1987)
* *Quartet* (2001)
* *GRRM: A RRetrospective* (2003)
[miniatura|300px|Martin, no verán de 2012, asinando libros en [Avilés.]]

### Editor 
#### *Wild Cards* 
* *Wild Cards I* (1987)
* *Wild Cards II: Aces High* (1987)
* *Wild Cards III: Jokers Wild* (1987)
* *Wild Cards IV: Aces Abroad* (1988)
* *Wild Cards V: Down & Dirty* (1988)
* *Wild Cards VI: Ace in the Hole* (1990)
* *Wild Cards VII: Dead Man's Hand* (1990)
* *Wild Cards VIII: One-Eyed Jacks* (1991)
* *Wild Cards IX: Jokertown Shuffle* (1991)
* *Wild Cards X: Double Solitaire* (1992) 
* *Wild Cards XI: Dealer's Choice* (1992)
* *Wild Cards XII: Turn of the Cards* (1993)
* *Wild Cards: Card Sharks* (1993)
* *Wild Cards: Marked Cards* (1994)
* *Wild Cards: Black Trump* (1995)
* *Wild Cards: Deuces Down* (2002)
* *Wilds Cards: Death Draws Five* (2006)

#### Outros 
* *Warriors* (TBA)
* *Songs of the Dying Earth'' (TBA)

## Notas
A Campa, Vilamor, Folgoso do Courel

**A Campa** é un lugar da parroquia de Vilamor no concello lugués de Folgoso do Courel na comarca de Quiroga. Está situado a 750 metros de altitude, na serra do Courel. Segundo o IGE, en 2013 tiña 18 habitantes (10 homes e 8 mulleres).

## Lugares e parroquias 
### Lugares de Vilamor 
### Parroquias de Folgoso do Courel 
## Notas
Vidallón, Vilamor, Folgoso do Courel

**Vidallón** é unha aldea da parroquia de Vilamor, no concello lugués de Folgoso do Courel. Está situada a 700 metros de altitude, na serra do Courel xunto ó arroio do Inferno.

Segundo o Instituto Galego de Estatística, en 2024 tiña 12 habitantes (9 homes e 3 mulleres), o que supón unha diminución con respecto a 2008, cando tiña 20 habitantes.

## Notas 

## Lugares e parroquias 
### Lugares de Vilamor 
### Parroquias de Folgoso do Courel
Death of a Salesman (homónimos)

**Death of a Salesman** é unha obra de teatro de Arthur Miller, mais tamén se pode referir a:

* *Death of a Salesman* (filme de 1951)
* *Death of a Salesman* (filme de 1961)
* *Death of a Salesman* (filme de 1966)
* *Death of a Salesman* (filme de 1968)
* *Death of a Salesman* (filme de 1985), adaptación dirixida por Volker Schlöndorff
* *Death of a Salesman* (filme de 1996)
* *Death of a Salesman* (filme do 2000)
Dolomía

[miniatura|Mostra de dolomía exposta no [Museo de La Plata.]]
A **dolomía** é unha rocha sedimentaria de orixe química composta basicamente de dolomita, cuxa composición química é carbonato de calcio e magnesio [CaMg(CO3)2]. Foi distinguida da pedra calcaria polo xeólogo francés D. Dolomieu no século XVIII. A dolomía está formada de polo menos o 50% de dolomita; se contén menor porcentaxe, entón é unha calcaria dolomítica. Considérase pura cando ten máis do 90% de dolomita..

## Características
É unha rocha de cor gris e é porosa. É moi común na natureza. Atópase en capas espesas de centenares de metros e pode tamén formar macizos enteiros, como os Alpes Dolomíticos (Tirol).

Acostuma ser o resultado da substitución metasomática de calcitas non cementadas en augas pouco profundas. Porén, a chamada *dolomía primaria* fórmase por precipitación directa da dolomita. Tamén se orixinan pola sedimentación de coirazas de organismos. Aparece tamén en vetas minerais hidrotermais.

## Uso
As dolomías empréganse como materia prima en diversas industrias, principalmente como alternativa á magnesita na metalurxia e na produción de aglomerantes como morteiros e cementos especiais.

## Galería de imaxes

Ficheiro:Dolomie_Paysage1.jpg|Cirque de Mourèze, Hérault, France
Ficheiro:Dolomie_Rocs.jpg|Cirque de Mourèze, Hérault, France
Ficheiro:Dolomie_Arche.jpg|Cirque de Mourèze, Hérault, France
Ficheiro:Dolomie.jpg|Montagne de la Loube, Var, France

## Véxase tamén
Stanley Kramer

**Stanley Kramer**, nado en Nova York o 29 de setembro de 1913 e finado nos Ánxeles o 19 de febreiro de 2001, foi un director e produtor de cinema estadounidense.

## Traxectoria
Durante a súa vida artística foi candidato a 9 Oscars por filme e dirección, gañou 23 premios e foi candidato a 21 premios máis.
## Filmografía 
### Como director 
* *Not as a Stranger* (1955)
* *Orgullo e paixón* (1957)
* *The Defiant Ones* (1958)
* *On the Beach* (1959)
* *Inherit the Wind* (1960)
* *Judgment at Nuremberg* (1961)
* *O mundo está tolo, tolo, tolo* (1963)
* *Ship of Fools* (1965)
* *A que non sabes quen vén cear esta noite?* (1967)
* *The Secret of Santa Victoria* (1968)
* *R. P. M.* (1970)
* *Bendicide as bestas e os nenos* (1971)
* *Oklahoma Crude* (1973)
* *The Domino Principle* (1977)
* *Non hai arco da vella pola noite* (1979)

### Como produtor 
* *Champion* (1949)
* *Home of the Brave* (1949)
* *The Men* (1950)
* *Cyrano de Bergerac* (1950)
* *Death of a Salesman* (1951)
* *Só ante o perigo* (1952)
* *Os 5.000 dedos do Dr. T* (1953)
* *The Wild One* (1954)
* *O motín do Caine* (1954)
* *Pressure Point* (1962)
Llan de Cubel

**Llan de Cubel** é un grupo de folk asturiano. Xurdiu no 1984 ao unírense unha serie de músicos de Oviedo e Cudillero. Fixo a súa primeira aparición pública en novembro dese mesmo ano no ''II Certame d'Arpa Céltica d'Uviéu*.

## Compoñentes 
* Simon Bradley - Violín.
* Elías García - Bouzouki e baixo de pedal.
* Marcos Llope - Frauta e voz principal.
* Xel Pereda - Guitarra acústica e coro.
* Fonsu Mielgo - Percusión, teclados e coro.
* Xuan Rodríguez - Gaita asturiana e coro.

## Discografía 
### Álbums 
* *Deva* (1987)
* *Na Llende* (1990)
* *L'otru llau de la mar* (1992)
* *Llan de Cubel IV* (1995)
* *Un tiempu meyor* (1999)

### Contribucións 
* *Arpa céltica' (1985) (1 tema)
* *Festival Interceltique de Lorient, 25 ans* (1995) (1 tema)
* *Naciones celtas - Buscando el norte* (1997) (1 tema)

## Véxase tamén 
### Ligazóns externas 
* Páxina de Llan de Cubel
* Tema ''Muñeira'l centru''
Vilar, Vilamor, Folgoso do Courel

**Vilar** é unha aldea da parroquia de Vilamor, no concello lugués de Folgoso do Courel. Está situada na serra do Courel. En 2008 tiña catro habitantes (tres homes e unha muller).
No ano 2022 a aldea ardeu ao completo por mor dun lume forestal

## Notas
## Lugares e parroquias 
### Lugares de Vilamor 
### Parroquias de Folgoso do Courel
Lingua romaní

O **romaní** é a lingua propia do pobo xitano (rom). É unha lingua indoeuropea, orixinaria da zona noroeste da antiga India e o centro de Paquistán, enriquecida con palabras prestadas das linguas que se falaban nos países polos que os xitanos foron pasando. Calcúlase que ten máis de 1.000 anos de existencia e que se desenvolveu en diversos países de Europa e mais en Turquía. O romaní está clasificado como definitivamente en perigo polo Libro Vermello das Linguas Ameazadas da UNESCO.

O 5 de novembro celébrase o *Día Internacional da Lingua Romaní*. Foi proclamado en 2015 pola UNESCO co obxectivo de fomentar a preservación do idioma e a cultura romanís e mellorar o benestar do pobo romaní.

## Protección en Europa 
A linguas romanís son linguas minorizadas polas linguas dominantes coas que conviven. Varios estados pertencentes ao Consello de Europa (organismo que agrupa a tódolos Estados de Europa agás Belarús por falta de garantías democráticas e Kosovo por ser recente a súa independencia e non estar recoñecido por todos) asinaron o tratado internacional Carta Europea das Linguas Rexionais ou Minoritarias comprometéndose a protexer esta lingua.

Neste tratado cada Estado escolle as linguas a protexer e en que medida. Os que inclúen a protección ao romaní son:
Alemaña, Austria, Eslovaquia, Eslovenia, Finlandia, Montenegro, Países Baixos, Romanía,
Serbia e Suecia.

Polo contrario, queda sen protexer a lingua en comunidades romanís de: Albania, Bosnia e Hercegovina, Bulgaria, Croacia, Chequia, España, Estonia, Francia, Grecia, Hungría, Italia, Letonia, Lituania, Macedonia do Norte, Moldova, Noruega, Polonia, Portugal, Reino Unido, Rusia, Suíza, Turquía e Ucraína.

## Exemplos 
* Sastipe. *Ola*.
* Sar son. *Que tal?*
* Con son. *Quen es?*
* So keres. *Que estás a facer?*
* Pa chiv tuka. *Grazas*
* Ni eve tuka. *Benvido!*
* Katar aves. *De onde es?*
* Sar buchhos tuke?/So chero nav?. *Como te chamas?*
* May buchhov. *Chámome...*
* Va/ya. *Si*
* Na. *Non*
* Kai chi familia. *Está a túa familia contigo?*
* Kai zash. *Onde vas?*
* Chi pachave tut. *Non te entendo*
* Hacheres man?. *Enténdesme?*
* Hidee mansa. *Ven comigo*
* Ava kari/Hidee cutka. *Ven aquí*

## Notas 
## Véxase tamén 
### Outros artigos 
* Wikipedia en romaní
* Caló
* Romaní dos Cárpatos

### Ligazóns externas 
* Historia do romaní
* Web Romaný
Ao pé do abismo

***Ao pé do abismo*** é un libro da escritora galega Rosa Aneiros publicada no 2007. É un compendio de escritos seus realizados en varios medios e de temáticas moi diferentes.

Contén o artigo "A última vaca", premio de xornalismo Francisco Fernández del Riego.

## Contido e características 
Hai algúns escritos orixinais e outros xa foran escoitados ou lidos en: *El País*, *Nove Ondas*, revista *Turgalicia*, *Un día por diante* (Radio Galega), *Casa da Gramática*, *Grial*, *Agardando as lagarteiras* en culturagalega.org, revista do Celta, *Revista das Letras* de *El Correo Gallego*, *Faro de Vigo*, revista *Camballón dixital*, *Compostelán*, *La Voz de Galicia*, *As pegadas do camiño* (Acción contra el Hambre), *Fadamorgana*, *O son das buguinas*, *O lagarto pintado*, *El Progreso*, *Cerna* (Adega).

Os distintos relatos ás veces teñen unha intención xornalística de informar e outros son relatos en primeira persoa de acontecementos que poderían ser reais pero que son ficción, mais o abano é moi amplo. Cóntanse historias da súa familia, da condición da muller, fala de persoeiros, filmes, libros, lugares, paisaxes…

## Véxase tamén 
### Ligazóns externas 
* *Ao pé do abismo* na Casa das Letras.
Segunda Galicia

dereita|miniatura|SD Campañó - Caldas CF 2022-23.
A **Segunda Galicia** é a oitava categoría de fútbol de Galicia. É a división inmediatamente inferior á Primeira Galicia e por encima da Terceira Galicia. É unha categoría non profesional e a súa organización corre a cargo da Federación Galega de Fútbol.

## Denominacións 
Dese a tempada 1981/92 ata a 2004/05: Segunda Rexional.

Desde a tempada 2006/07 ata a 2015/16: Segunda Autonómica.

Desde a tempada 2016/17 ata a 2023/24: Segunda Galicia.

Desde a tempada 2024/25: Segunda Futgal
## Sistema de competición
A categoría está formada por 11 grupos de número varible de equipos. Ao finalizar a tempada, os primeiros e segundos de cada grupo ascenden á Primeira Autonómica e os dous ou tres últimos descenden á Terceira Autonómica de Galicia, aínda que dependen dos ascensos e descensos das categorías superiores..

## Equipos participantes 2021/22 
## Notas
## Véxase tamén
### Ligazóns externas
*Resultados e clasificacións da Segunda Galicia
Terceira Galicia

A **Terceira Futgal** constitúe a novena e derradeira categoría de fútbol de Galicia. Trátase da división inmediatamente inferior á Segunda Galicia. É unha categoría non profesional e a súa organización corre a cargo da Federación Galega de Fútbol.

## Denominacións 
Desde a tempada 1981/82 ata a 2004/05: Terceira Rexional.

Desde a tempada 2006/07 ata a 2015/16: Terceira Autonómica.

Desde a tempada 2016/17 ata a 2023/24: Terceira Galicia.

Desde a tempada 2024/25: Terceira Futgal

## Equipos participantes 
Os equipos participantes na categoría durante a tempada 2019/20 son os seguintes:

## Notas
## Véxase tamén
### Outros artigos
*Terceira Autonómica de Galicia 2011/12

### Ligazóns externas
*Todos os grupos na web *Sigue tu liga*
*Federación Galega de Fútbol
Oléron

A **Illa de Oléron** (en ) é unha illa do Atlántico na costa oeste de Francia. Trátase da segunda maior illa da Francia metropolitana, por detrás de Córsega.

## Historia 
No século sétimo e oitavo, xunto con Ré, formou o *Vacetae Insulae* ou illas Vacetian. Vaceti era outro nome para os vascóns.
miniatura|Localización da illa
Foi en Oléron entre 1152 e 1160 que Aliénor de Aquitania introduciu o primeiro dereito marítimo nesa parte do mundo. En 1306, Eduardo I de Inglaterra concedeu a illa ao seu fillo, Eduardo II, como parte do ducado de Aquitania.

O 20 de marzo de 1586, a illa foi tomada por Agrippa d'Aubigné.

## Xeografía 
Trátase dunha fértil e ben cultivada illa na costa atlántica de Francia, que se atopa no Golfo de Biscaia. Ten 34 Km de longo por 15 de ancho e un relevo relativamente plano cunha cota máis alta de 34 metros. En total suman 175 km² nos que se agrupan 20.009 habitantes repartidos en oito comunas e dous cantóns (du ''Château-d'Oléron* e de *Saint-Pierre-d'Oléron*).

Desde o 19 de marzo de 1966 está unida ao continente por unha ponte de 2.862 m (o segundo máis longo deste tipo en Francia, por detrás do da illa de Ré).

Forma xunto ás marismas de Marennes a zona ostrícola de *Marennes-Oléron''. 
esquerda|miniatura|Fotografía aérea de Oléron
O clima é xeralmente tépedo (clima tépedo marítimo), con choivas suficientes pero non excesivas e de 3 a 15 días de intensa calor nos meses estivais de xullo e agosto, na súa maioría agrupados.

## Administración 
Administrativamente, a illa pertence á Charente Marítimo, departamento na rexión de Poitou-Charentes. Está dividida en 8 comunas:
* La Brée-les-Bains
* Le Château-d'Oléron
* Dolus-d'Oléron
* Le Grand-Village-Plage
* Saint-Denis-d'Oléron
* Saint-Georges-d'Oléron
* Saint-Pierre-d'Oléron
* Saint-Trojan-les-Bains

## Transporte 
miniatura|esquerda|ponte da illa de Oléron, visto desde Le Château d'Oléron 
Desde 1966, esta conectada ao continente por unha ponte. Cunha lonxitude de 2.862 m entre os alicerces, foi a ponte máis longa de Francia no momento da construción. Agora é a terceira, logo da Ponte de Saint-Nazaire e a Ponte da illa de Ré.

## Turismo 
Como grande illa do Atlántico a só 3 quilómetros da costa aquitana de Francia, Oléron é un popular destino turístico. Hai fermosas praias, o surf e montar da cabalo son actividades destacadas e hai moitos edificios interesantes.

## Véxase tamén
### Bibliografía 
* 
* 
### Ligazóns externas 
* Sito web da oficina de turismo Oléron *(en francés)*
Leu romanés

O **leu romanés** (en plural *lei*) é a moeda oficial de Romanía, onde se utiliza dende a fundación do Banco Nacional de Romanía en 1880. Un leu está dividido en 100 bani (en singular ban). O código ISO 4217 do actual leu romanés é RON e do antigo (antes do 1 de xullo de 2005) ROL.

## Historia 
No século XVII, nos estados romaneses utilizábase como moeda o thaler neerlandés (löwenthaler), moeda na que aparecía un león, polo que se utilizaba popularmente a palabra *lei* (plural de león en romanés) para denominar ao diñeiro, denominación que permaneceu despois de que se deixase de utilizar o thaler.

Dende o 1 de xullo de 2005, entrou en circulación o novo leu (RON) que substitúe ao antigo (ROL), equivalendo 1 leu novo a 10.000 lei "antigos". Os "novos" lei coexistiron até o 31 de decembro de 2006 cos billetes e moedas do leu "antigo" (entre paréntese a súa equivalencia co novo leu):

* Moedas: 500 lei (5 bani), 1.000 lei (10 bani), 5.000 lei (50 bani).
* Billetes: 10.000 lei (1 leu); 50.000 lei (5 lei), 100.000 lei (10 lei), 500.000 lei (50 lei), 1&nbsp;000&nbsp;000 lei (100 lei).

## Billetes 
Descrición dos billetes en circulación legal:

* 1 RON (10.000 ROL)
** Medidas: 120 x 62&nbsp;mm
** Tonalidade: verde
** Anverso: o escritor e historiador Nicolae Iorga e flores de xenciana
** Reverso: Catedral do Mosteiro de Curtea de Arges e unha aguia cunha cruz no peteiro
* 5 RON (50.000 ROL)
** Medidas: 127 x 67&nbsp;mm
** Tonalidade: violeta
** Anverso: Á esquerda escudo de armas do país. No centro un caravel, notas musicais e un violín. Á dereita retrato do compositor George Enescu
** Reverso: Á esquerda Ateneo Romanés en Bucarest. Arriba fragmento da partitura da ópera Edipo Rei de Enescu. Piano ao centro á dereita.
* 10 RON (100.000 ROL)
** Medidas: 133 x 72&nbsp;mm
** Tonalidade: laranxa
** Anverso: o pintor Nicolae Grigorescu, unha malva real, un pincel e unha paleta de pintura
** Reverso: casa da rexión de Oltenia e a pintura "Rodica" (unha rapaza de campo cunha cesta)
* 50 RON (500.000 ROL)
** Medidas: 140 x 77&nbsp;mm
** Tonalidade: amarelo e verde
** Anverso: o enxeñeiro e piloto Aurel Vlaicu, unha flor de edelweiss e unha hélice
** Reverso: cabeza de aguia e deseño do avión "Vlaicu II", de fondo deseño dunha turbina
* 100 RON (1&nbsp;000&nbsp;000 ROL)
** Medidas: 147 x 82&nbsp;mm
** Tonalidade: lila e azul
** Anverso: o dramaturgo Ion Luca Caragiale, unha violeta e unha máscara de comedia
** Reverso: Teatro Nacional en Bucarest, estatua do dramaturgo e unha máscara de traxedia
* 500 RON
** Medidas: 153 x 82&nbsp;mm
** Tonalidade: verde e gris
** Anverso: o poeta Mihai Eminescu, unha flor de tilia, pluma e tinteiro e un reloxo de area
** Reverso: a Biblioteca Universitaria de Iaşi, de fondo primeira páxina do xornal "Timpul" da época do poeta

## Véxase tamén 
### Ligazóns externas 
* Banco Nacional de Romanía  
* Billetes de Banco Mundiais en Polímero por Stane Štraus
Copa Real Federación Española de Fútbol

A **Copa Real Federación Española de Fútbol**, tamén coñecida como **Copa Federación**, é unha competición de fútbol disputada anualmente polos clubs de Segunda B e Terceira división de España, que non accedan pola súa posición a disputar a Copa do Rei ou que queden eliminados na primeira rolda.

Xógase mediante eliminatorias a dobre partido, incluíndo a final. Dispútase en dúas fases: unha primeira de carácter autonómico, e unha segunda, a nivel estatal, na que participan os vencedores de cada comunidade autónoma máis o vencedor da tempada anterior.

A competición foi creada en 1945 e unicamente disputáronse cinco edicións ata 1953 con finais a partido único, momento no que deixou de disputarse. Novamente restáurase en 1993 pola Real Federación Española de Fútbol. O CD Puertollano (anteriormente *Puertollano Industrial* e *UD Puertollano*) é o club que máis veces a gañou, en 3 ocasións.

## Historial de Finais 
### Finais a dobre partido 
### Finais a partido único 
## Palmarés 
## Véxase tamén 
### Outros artigos 
* Fase Autonómica Galega da Copa RFEF
### Ligazóns externas 
* Lista de finais en Rsssf
Isabel Salazar Bello

**María Isabel Salazar Bello**, nada na Cidade de México o 2 de novembro de 1949, é unha cirurxiá e política galega.

## Traxectoria 
### Formación 
Licenciouse en Medicina, especializándose en Cirurxía Xeral. É diplomada en Sanidade e facultativa de *cupo* de Cirurxía xeral da área central do Servizo Galego de Saúde en Lugo, onde reside.

### Política 
En política, militou sempre no PSdeG. Foi deputada por Lugo deste partido na quinta lexislatura do Parlamento autonómico galego, entre 1997 e 2001.

Entre 2004 e 2008 foi deputada no Congreso, na oitava lexislatura das Cortes Xerais. Acompañaba na lista a José Blanco López e foi a primeira vez en que o PSOE conseguía dous deputados pola provincia de Lugo. No Parlamento, foi voceira adxunta da comisión mixta de relacións co Defensor del Pueblo. Participou nos relatorios sobre os proxectos de Lei de Desenvolvemento Sostible do Medio Rural e de Lei do Consello Xeral de Colexios de Ópticos e Optometristas.

## Véxase tamén 
### Ligazóns externas 
* Ficha no Congreso dos Deputados
Copa Federación

**Copa Federación** pode referirse a algunha das seguintes competicións deportivas:

***Copa Real Federación Española de Fútbol**, competición futbolística, organizada pola RFEF.
***Copa Federación Galega de Fútbol**, competición futbolística desaparecida, organizada pola FGF.
Luis Ángel Lago Lage

**Luis Ángel Lago Lage**, nado en Rábade o 2 de outubro de 1957, é un político galego. É un dos máximos representantes do PSdeG na provincia de Lugo.

## Traxectoria
Licenciado en Xeografía e Historia, é profesor de Educación Secundaria.

A súa carreira política comezou no concello de Cervo, onde estaba a traballar. En 1987 presentouse ás eleccións na candidatura do PSOE pero non logrou entrar na corporación ata 1990, pola baixa dun compañeiro. Foi reelixido en 1991 e 1995. Neste último ano tamén conseguiu un escano na Deputación Provincial de Lugo, onde foi voceiro do grupo socialista ata 1999.

Nas eleccións xerais do 2000 obtivo un escano no Senado, sendo reelixido en 2004 e 2008. Nas tres ocasións foi o único representante socialista da provincia de Lugo na Cámara Alta. Dentro do partido, no ano 1998 entrou a formar parte da comisión executiva nacional galega do PSdeG-PSOE. En 2004 foi nomeado secretario provincial do PSOE en Lugo, cargo que deixou cando son elixidos os primeiros presidentes provinciais do PSOE en Galicia, en outubro de 2009.

Da súa etapa municipal destacou a súa ascensión, ata se converter nun dos homes fortes do alcalde de Cervo, o socialista Roberto Álvarez Fernández. Tamén son salientables os seus catro anos na Deputación de Lugo, onde mantivo fortes enfrontamentos co presidente, Francisco Cacharro Pardo, do PPdeG. Nesta etapa arrincaron as primeiras denuncias da oposición contra o goberno do Partido Popular por diferentes irregularidades.

Da súa etapa nas Cortes Xerais, destaca que ocupou a presidencia da comisión de Interior do Senado na novena lexislatura (2008-...), etapa na que tamén foi voceiro da comisión de suplicatorios.

Está casado e ten dous fillos. Un deles é o actor Daniel Lago Barreiro.

## Véxase tamén 
### Outros artigos 
* Lista de senadores galegos desde a Transición
### Ligazóns externas 
*Ficha no Senado
Miguel Albaladejo

**Miguel Albaladejo**, nado en Pilar de la Horadada o 20 de agosto de 1966, é un director e guionista de cinema español.
Estudou Ciencias da Imaxe na Universidade Complutense de Madrid (1984-1990).

Foi asistente de produción en filmes como *El sueño del mono loco* (Fernando Trueba, 1989) e *Las cartas de Alou* (Montxo Armendáriz, 1990), e axudante de dirección en *Todos a la cárcel* (Luis García Berlanga).

## Filmografía 
* *Sangre Ciega* (1994): Curtametraxe con Geli Albaladejo
* *La primera noche de mi vida* (1998)
* *Manolito Gafotas* (1999): baseado no personaxe de Elvira Lindo
* *Ataque verbal* (2000)
* *El cielo abierto* (2001)
* *Rencor* (2002)
* *Cachorro* (2004)
* *Volando voy* (2006)
* *Nacidas para sufrir* (2009)
Cachorro

***Cachorro*** é un filme español dirixido por Miguel Albaladejo que se estreou no 2004.

É un drama que se enmarca dentro do cinema da causa LGTB, mostrando con normalidade a atracción entre persoas do mesmo sexo.

## Argumento 
Pedro, un homosexual (concretamente un *oso*) ben feito, desinhibido nas súas relacións e sen responsabilidades, comprométese a coidar durante quince días ao seu sobriño Bernardo, un cativo de 9 anos co que até ese momento non tivera moita relación. O rapaz é fillo de Violeta, a irmá de Pedro, unha *hippy* que vai facer unha viaxe á India co seu novo noivo. Pedro, a carón desta nova situación, terá que cambiar o seu ritmo de vida. Mentres o sobriño ten unha actitude natural e sen prexuízos cara a el.

Aos poucos días chégalle a noticia de que a súa irmá e a súa parella foron detidos na India por temas de drogas e que Violeta deberá pasar os próximos anos no cárcere. Pedro terase que enfrontar a esta situación e coidar ao cativo. Logo aparece a dona Teresa, a avoa paterna de Bernardo, coa que non tiña case relación, e que cre que a educación do cativo non debe estar nas mans dun homosexual.

## Elenco 
* José Luis García Pérez (1972): Pedro.
* David Castillo (1992): Bernando, sobriño de Pedro.
* Elvira Lindo (1962): Violeta, irmá de Pedro e nai de Bernardo.
* Diana Cerezo: Lola, a canguro (coidadora do rapaz).
* Josele Román (1946): Gloria, a porteira e nai de Lola.
* Empar Ferrer: dona Teresa, avó do rapaz.
* Mario Arias: Javi, amigo de Pedro.
* Arno Chevrier: Manuel, o noivo parisiense de Pedro.

## Comentarios 
* Na banda sonora de *Cachorro*, aparecen dúas cancións de Fangoria: *Me odio cuando miento* e *Hombres*. A primeira canción é do disco *Una temporada en el infierno* (1999) e a segunda de *Naturaleza muerta* (2001).
* A película estreouse no Festival de Cine de Berlín de 2004.
* En EE. UU censuráronse dúas escenas de sexo (a escena inicial e a da sauna).

## Véxase tamén 
### Ligazóns externas 
* Entrevista a Miguel Albaladejo con motivo de *Cachorro* en *El Mundo*
WAMP

**WAMP** é o acrónimo usado para describir un sistema de infraestrutura de Internet que usa as seguintes ferramentas:

* **W**indows, como sistema operativo;
* **A**pache, como servidor web;
* **M**ySQL, como xestor de bases de datos;
* **P**HP (xeralmente), **P**erl, ou **P**ython, como linguaxes de programación.

O uso dun WAMP permite servir páxinas HTML a Internet, ademais de poder xestionar datos nelas, ao mesmo tempo un WAMP, proporciona linguaxes de programación para desenvolver aplicacións web.

LAMP é o sistema análogo que funciona no o sistema operativo Linux, mentres que MAMP é o sistema análogo que funciona no o sistema operativo Mac OS X.

## Véxase tamén 
### Outros artigos
*LAMP
*MAMP
*XAMPP
### Ligazóns externas 
*Proxecto WAMP e descarga baixo licenza libre
*Páxina oficial
Esus

**Esus** foi un deus galo que formaba con Teutates e Taranis unha tríade divina.

## Imaxinería 
Esus aparece representado en dous monumentos, no Piar dos Nautes do século I d.C. Esus, que leva unha túnica semellante a unha exómida, está podando unha árbore cun podón na súa man dereita. Nun baixorrelevo en Tréveris Esus acanea unha árbore na que hai pousados tres paxaros e na que se observa tamén unha cabeza de touro por riba das pólas.

## Textos 
Lucano menciona a Esus na súa *Pharsalia* co epíteto de horrendo caracterizándoo polos seus crueis sacrificios . Nas glosas realizadas á obra de Lucano en Berna entre o século IV e o IX un comentarista identifícao con Mercurio e outro con Marte, tamén se indica que para calmalo realizábase o sacrificio dun home, ao que se aforcaba dunha árbore.

## Notas
Leu

**Leu** pode referirse a:
***Leu romanés**, moeda oficial de Romanía.
***Leu moldovo**, moeda oficial de Moldova.

**LEU** pode referirse a:
***LEU**, código IATA do '''Aeroporto de La Seu d'Urgell'''.
Copa Eva Duarte

**Copa Eva Duarte** é o nome que recibiu, entre 1947 e 1953, a competición futbolística española, organizada pola Real Federación Española de Fútbol, que enfrontaba ao campión da Liga española de fútbol e ao campión da Copa do Xeneralísimo. A Copa Eva Duarte foi, xa que logo, a competición predecesora da actual Supercopa de España.

## Historia 
A Copa Eva Duarte tivo o seu precedente en 1940, cando os campións de Liga e Copa enfrontáronse por primeira vez nunha final denominada *Copa de Campións*. A Copa de Campións, con todo, non tivo continuidade.

En 1945, o embaixador da Arxentina en España propuxo recuperar o enfrontamento entre os campións de Liga e Copa, e ofreceu un trofeo chamado *Copa de Ouro Arxentina*. Proclamouse campión o FC Barcelona que derrotou na final ao Athletic Club, nun espectacular partido que acabou co resultado de 5-4.

En 1946 non se disputou o trofeo e, en 1947, volveuse a disputar aínda que, de novo a proposta do embaixador arxentino, co nome de *Copa Eva Duarte de Perón*, xa que o trofeo foi doado pola esposa do entón presidente da República Arxentina. A competición disputaríase, baixo esa denominación, durante sete anos consecutivos ata o final da tempada 1952-1953, a causa do falecemento, en 1952, de Eva Duarte de Perón.

## Historial 
## Palmarés 
## Véxase tamén 
### Outros artigos 
* Supercopa de España
* Copa do Xeneralísimo
XAMPP

**XAMPP** é un servidor independente de plataforma, software libre, que consiste principalmente na base de datos MySQL, o servidor Web Apache e máis os intérpretes para linguaxes de script: PHP e Perl.
O nome provén do acrónimo de **X** (para calquera dos diferentes sistemas operativos), **A**pache, **M**ySQL, **P**HP, **P**erl. A partir da versión 5.6.15, XAMPP trocou a base de datos MySQL por MariaDB, un fork de MySQL con licenza GPL.

O programa está liberado baixo a licenza GNU e actúa como un servidor Web libre, doado de usar e capaz de interpretar páxinas dinámicas. Actualmente XAMPP está dispoñible para Microsoft Windows, GNU/Linux, Solaris, e Mac OS X.

## Características e requisitos 
XAMPP so require descargar e executar un arquivo zip, tar, ou exe, cunhas pequenas configuracións nalgún dos seus compoñentes que o servidor Web necesitará. XAMPP actualízase regularmente para incorporar as últimas versións de Apache/MySQL/PHP e Perl. Tamén inclúe outros módulos como OpenSSL e phpMyAdmin. Para instalar XAMPP requírese unha pequena fracción do tempo necesario para descargar e configurar os programas por separado.

## Aplicacións 
Oficialmente, os deseñadores de XAMPP só pretendían o seu uso como unha ferramenta de desenvolvemento, para permitir aos deseñadores de sitios webs e programadores comprobar o seu traballo nos seus propios ordenadores sen ningún acceso a Internet. Na práctica, non obstante, XAMPP é utilizado actualmente para servidor de sitios Web e, con algunhas modificacións, é xeralmente o suficientemente seguro para iso. Co paquete inclúese unha ferramenta especial para protexer as partes máis importantes. É básico para un programador web.

## Véxase tamén 
* MAMP.
* WAMP.
* LAMP.
* Apache.
* MySQL.
* PHP e Perl.

## Ligazóns externas 
* Screencast instrucións sobre a pantalla en galego 
* Sitio oficial en portugués do Brasil 
* Sitio oficial en español 
* Artigo de IBM
* Entrevista con Kai Seidler-MySQL en inglés
Demografía de Romanía

A composición étnica da poboación de Romanía está integrada por unha maioría de orixe romanesa (88,9%), que convive cunha importante colectividade de húngaros (6,6%), concentrados sobre todo na rexión de Transilvania, e unha segunda minoría de xitanos (2,5%). Ademais, existen outros grupos étnicos menos numerosos: alemáns, xudeus e eslavos (búlgaros, ucraínos e serbios principalmente).

O crecemento da poboación durante o período 1995-2000 foi negativo (-0,4% anual). A poboación concéntrase nas rexións máis industrializadas das terras baixas. Só un 55,2% dos romaneses vive nas cidades, o que representa unha das proporcións máis baixas de Europa, só superada por varios dos seus veciños balcánicos e Moldova. Máis do 89% da poboación adscríbese á Igrexa ortodoxa romanesa. Tamén hai católicos, especialmente entre as minorías húngara e alemá de Transilvania. Os xudeus concéntranse en Bucarest, a capital.

## Relixión 
Romanía é un estado sen relixión oficial, aínda que máis do 89% da poboación adscríbese á Igrexa Ortodoxa Romanesa (segundo o censo de 2002). Tamén hai cantidades significativas de católicos (tanto de rito occidental como de rito oriental) (un 5,6% da poboación, moitos deles das minorías húngara e alemá de Transilvania), protestantes (luteranos e calvinistas) (3,7% da poboación), grupos pentecostais e musulmáns (ao redor de 100.000, o 0.4% da poboación total). Segundo o censo de 2002, tamén vivían no país 23.105 ateos e 6.100 xudeus.

## Linguas 
O romanés é o idioma oficial do país. Séguenlle en importancia o húngaro e o romaní (que non ten nada que ver co romanés, senón cos romis, os xitanos romaneses), falados polas poboacións desas etnias. O ucraíno é falado áreas de Maramures, Bucovina, Dobrudia e Banat. O inglés é o primeiro idioma estranxeiro que se estuda na maioría das escolas romanesas, e actualmente hai un aumento de préstamos do inglés no vocabulario romanés. O francés é falado por un significativo número de persoas (uns 5 millóns), sendo Romanía membro da Francofonía.

## Notas
Zdravljica

**Zdravljica** (en esloveno: *un brinde*) é o himno nacional de Eslovenia dende o 27 de setembro de 1989.

É a sétima estrofa da poesía "Zdravljica", escrita en 1844 por France Prešeren (1800-1849), para a que Stanko Premrl realizou unha composición coral co mesmo nome.

O poema está escrito como *carmen figuratum* en forma de cuncas ou copas de viño.

## Letra en esloveno e galego
Narón Balompé Piñeiros

miniatura|dereita|250px|Estadio Municipal de Río Seco
O **Narón Balompé Piñeiros** foi un club de fútbol galego do concello de Narón, na provincia da Coruña. Foi fundado no ano 1996 pola fusión da U.D. Piñeiros co club de fútbol sala Narón Balompé. Na temporada 2007/08, a mellor da súa historia, chegou a disputar a Fase de Ascenso á 2ª División B grazas ao 3º posto acadado na liga regular, sendo eliminado polo Antequera C.F. O club azulado desapareceu en 2015 afogado polos problemas económicos. Uns meses despois fundouse o CD Narón.

## Estadio 
O Narón Balompé Piñeiros xogou no **Estadio Municipal de Río Seco**, situado a escasos metros do límite municipal coa cidade de Ferrol e a carón do polígono industrial das Lagoas, na localidade de Narón. Ten unha capacidade de 522 localidades de asento e foi inaugurado en 1999. O Narón Balompé Piñeiros xogou tamén no campo do Cadaval, no barrio de Piñeiros, entre 1996 e 1999 e nos seus últimos anos de existencia.

## Datos do club 
* **Tempadas en 1ª:** 0
* **Tempadas en 2ª:** 0
* **Tempadas en 2ª B:** 0
* **Tempadas en 3ª:** 9

### Historial na liga 
|valign="top" width=0%|

|}

## Xogadores 
### Cadro actual 
:*Datos do 11 de novembro de 2010.*

## Palmarés 
* **Preferente Autonómica de Galicia** (1): 2002-03

## Notas
Demografía de Eslovenia

Segundo o último censo de oficial de 2002, Eslovenia contaba con 1&nbsp;964&nbsp;036 habitantes, aínda que segundo estimación no ano 2009 esta cifra ascende até os 2&nbsp;053&nbsp;355.

Os principais grupos étnicos do país son: eslovenos (89%), croatas, serbios, bosníacos e outras nacionalidades da ex-Iugoslavia (5,9%), e as minorías húngara e italiana (0,5%). A esperanza de vida no ano 2000 era de 71,8 anos para os homes e 79,5 anos para as mulleres, porén, en 2004 aumentou a 72,1 anos para os homes e 79,8 para as mulleres.

Con 99,6 hab./km², Eslovenia está nos últimos postos entre os países europeos en densidade de poboación (comparar cos 320/km² dos Países Baixos ou os 195/km² de Italia). Aproximadamente o 50% da poboación total vive en áreas urbanas, mentres que o resto o fai en áreas rurais.

O idioma oficial é o esloveno, o cal é membro do grupo de linguas eslavas do sur. O húngaro e o italiano gozan de status de lingua oficial nas rexións etnicamente mesturadas ao longo das fronteiras italiana e húngara.
Bambang

**Bambang** é un concello da provincia de Nueva Vizcaya en Filipinas, a súa poboación é de 45&nbsp;440 habitantes (2007)

## Barangay 
A poboación de Bambang distribúese en 25 barangay.
Racing Club Vilalbés

dereita|miniatura|Racing Club Vilalbés en 1972.

O **Racing Club Vilalbés** é un club de fútbol galego da cidade de Vilalba, na provincia de Lugo. Foi fundado en 1931 e na actualidade milita na Terceira Federación.

## Historia 
O Racing Club Vilalbés foi fundado en Vilalba en 1931, grazas a un grupo de amigos dos que xurdira a idea xa en 1929. Na vila existía outro club de fútbol, o Sporting Vilalbés, fundado en 1925. En xaneiro de 1931 constituíuse o Racing Club Vilalbés, tendo como primeiro presidente a César Fernández Paz, sendo sucedido o 29 de novembro dese mesmo ano por Francisco Roca.

En 1940, trala chegada do franquismo e a prohibición das denominacións estranxeiras nos clubs, o Racing Vilalbés cambiou o seu nome oficial polo de Club Villalbés, denominación que tivo ata 1965. O 31 de agosto de 1948 inaugurouse o Campo do Castelo, cun partido entre o Deportivo da Coruña e o Racing de Ferrol. En 1958 o campo pasou a chamarse Estadio Roca, en homenaxe ao presidente do club, Francisco Roca.

Na tempada 1991/92 produciuse o primeiro ascenso do Racing a Terceira División, categoría que perdeu tres tempadas máis tarde. Na tempada 1998/99 volveu ascender e xogou en Terceira durante catro anos. O equipo volveu á categoría na tempada 2008/09, acadando o cuarto posto na tempada 2010/11, quedando clasificado para a fase de ascenso a Segunda División B. No playoff quedou eliminado na primeira fase polo Alhaurín de la Torre CF.

Na tempada 2022/23, despois de 14 tempadas consecutivas na categoría, o club conseguiu un histórico ascenso á Segunda División RFEF. Con Simón Lamas no banco, o equipo acabou cuarto no Grupo I da Terceira División RFEF, accedendo así á fase galega da promoción de ascenso. Eliminou primeiro ao Rápido de Bouzas e a continuación ao Arousa, clasificándose para a fase nacional. Nesta, o seu rival foi o La Calzada rioxano, co que empatou a un gol no encontro de ida na Magdalena. No partido de volta en Santo Domingo de la Calzada, o Racing Vilalbés conseguiu unha ampla vitoria, gañando por 3-0 con goles de Marcos, Álex Pérez e Santi, e certificou así o ascenso á cuarta categoría do fútbol español. 

## Estadio
O Racing Club Villalbés xoga no Estadio Municipal da Magdalena, en Vilalba. Ten unha capacidade de 2.500 espectadores.

## Datos do club
***Tempadas en 1ª:** 0
***Tempadas en 2ª:** 0
***Tempadas en 1ª RFEF:** 0
***Tempadas en 2ª RFEF:** 0
***Tempadas en 3ª RFEF:** 21 (Incluída a 2022/23)
***Mellor posto en liga:** 4º (3ª RFEF - tempadas 2010/11 e 2022/23) e 3° na tempada 17/18
***Promocións de ascenso a Segunda RFEF**: 3 (1 ascenso)

### Historial na liga 
|valign="top" width=0%|

|valign="top" width=0%|

|}

## Xogadores
### Cadro
:*Datos da tempada 22-23*

## Palmarés 
* **Copa Galicia** (1): 1986/87
* **Copa Federación Galega de Fútbol** (1): 1953/54

## Notas
## Véxase tamén
### Ligazóns externas
*
Tólar esloveno

O **tólar** foi a denominación da moeda de Eslovenia dende o 8 de outubro de 1991 até o 31 de decembro de 2006. Estaba dividida en 100 *stotins*. O código ISO 4217 para esta unidade monetaria é SIT. O nome de "tólar" provén de *thaler*, unha moeda de prata creada en 1518 en Joachimsthal, Bohemia, da cal tamén deriva a palabra dólar. O 28 de xuño de 2004 o tólar ingresou no MCEII, o Mecanismo de taxa de Cambios Europeo

O 16 de xuño de 2006 os xefes de Estado e de Goberno da Unión Europea aprobaron a proposta da Comisión Europea da entrada de Eslovenia no Euro para o 1 de xaneiro de 2007. Así fixaron en 239,640 o cambio irrevogable do Tólar Esloveno. Os eslovenos xa escolleron as caras nacionais, que representarán paisaxes e heroes nacionais. A moeda dun euro, por exemplo, recolle a figura de Primoz Trubar, o autor do primeiro libro impreso en Eslovenia no século XVI.

## Etimoloxía 
A palabra "tólar" provén da antiga divisa *thaler*, ao igual que o dólar. Como moitas das linguas eslavas, o esloveno ten un xénero dual gramaticalmente falando, polo que as denominacións de 2 tólar sería *tolarja* en vez de *tolarjev*.

## Historia 
O tólar introduciuse por primeira vez o 8 de outubro de 1991, substituíndo ao dinar iugoslavo de 1990 cunha taxa de troco de 1:1.

## Moedas 
Antes da adopción do euro, circularon as seguintes denominacións:

## Billetes 
Os primeiros billetes que se imprimiron o 8 de outubro de 1991 foron emisións provisionais en denominacións de 0'50, 1, 2, 5, 10, 50, 100, 200, 500, 1.000 e 5.000 SIT. Tódolos billetes tiñan no seu deseño unha abella e o peteiro do Triglav. En 1992 o Banco Central de Eslovenia emitiu as series que circularían até a adopción do euro e que son as seguintes:

## Véxase tamén 
### Ligazóns externas 
* Inclusión do Tólar no EMRII
* Banco Central de Eslovenia 
* Catálogo de Moedas de Eslovenia 
* Catálogo de moeda eslovena
* Catálogo de Billetes de Eslovenia
Río Gilgit

O **Gilgit** é un río de Caxemira que nace no lago Shandur e desemboca no  Indo despois de pasar a cidade de Gilgit, no norte da Caxemira controlada por Paquistán.
Borut Pahor

**Borut Pahor**, nado o 2 de novembro de 1963, en Postojna (Eslovenia) é un político do Partido Socialdemócrata e actual presidente de Eslovenia. Tamén foi primeiro ministro do país entre o 2008 e o 2012 e ademais membro do Parlamento Europeo.

Creceu na cidade de Šempeter, na fronteira con Italia. Estudou no instituto de Nova Gorica, matriculándose despois Ciencias Políticas na Universidade de Liubliana, onde se graduou en 1987. Durante este período, militou no Partido Comunista de Eslovenia.
Josef Marchet

**Josef Marchet**, nado en Glemone o 23 de xullo de 1902 e finado en Udine a 8 de maio de 1966, foi un sacerdote, lingüista e escritor friulano.

## Vida 
Estudou no Seminario de Udine e en 1925 foi consagrado sacerdote proseguindo os seus estudos de literatura clásica e moderna na Universidade Católica de Milán, licenciándose en 1935 e marchando logo a Abisinia como capelán militar. Tras volver ó Friuli ensinou no Seminario de Udine ata que en 1944 as autoridades desterrárono. Tras a guerra inspira o grupo poético La Risultive formado en 1949 e convértese no gran sostedor e teórico da autonomía friulana, reivindicando a lingua friulana como un medio de comunicación moderno.

Foi un dos fundadores e director do semanario *La Patrie dal Friûl*, o único periódico escrito integramente en friulano. Desde 1961 foi tamén tamén director da revista literaria *Sot la nape*; é tamén o autor da primeira gramática da lingua friulana.

## Obras 
* *Lineamenti di grammatica friulana* (1952)
* *La scultura lignea in Friul* (1956)
* *Letaris ai furlans* (1966 i 1991)
* *Le chiesette votive del Friuli* (1971 e 1982)
* *Cuintristorie dal Friûl* (1974)
* *Lis predicjis dal muini* (1975)
* *I lunaris di pre Bepo* (1976)
* *La Patrie* (1976)
Graciosa

O topónimo **Graciosa** pode estar referido a:

;En Galiza
***A Graciosa**, lugar da parroquia de Bembibre no concello de Val do Dubra.

;Fóra de Galiza

;Nas Illas Canarias
***La Graciosa**, illa do arquipélago canario situado ao norte de Lanzarote.

;En Portugal
***Illa Graciosa**, illa portuguesa do arquipélado dos Azores.
Chorente

Como topónimo **Chorente** pode referirse a:

;En Galiza
***Chorente**, parroquia do concello de Sarria;
***Chorente**, lugar da parroquia de San Fiz de Amarante, no concello de Antas de Ulla;
***Chorente**, lugar da parroquia de Ribas Pequenas, no concello de Bóveda;
***Chorente**, lugar da parroquia de San Lourenzo de Nogueira, no concello de Meis;
***Chorente**, lugar da parroquia de Moraime, no concello de Muxía;
***Chorente**, lugar da parroquia de Taragoña, no concello de Rianxo;
***Chorente**, lugar da parroquia de Nemenzo, no concello de Santiago de Compostela.

;Fóra de Galiza

;En Portugal
***Chorente**, freguesía do concello portugués de Barcelos.
Gwenddoleu ap Ceidio

**Gwenddoleu ap Ceidio**, finado contra o ano 573, foi un rei britano que reinou en Arfderydd (hoxe Arthuret). Isto está no que hoxe é o suroeste da Escocia e noroeste da Inglaterra na zona do muro de Hadrián e Carlisle durante o período posromano de Britania. Pénsase que Carwinley preto de Longtown ao norte de Carlisle representa *Caer Wenddolau* ou *Forte de Gwenddolau*.

## Traxectoria 
As xenealoxías fan del un descendente de Coel Hen, quen se cre que gobernou moito do que hoxe é o sur da Escocia e os Borders seguindo a retirada romana da illa de Britania, na zona coñecida como Hen Ogledd. Gwenddoleu foi probabelmente o herdeiro dun dos moitos estados sucesores do reino de Coel Hen, foi un usurpador que pretendía descender del para lexitimar o dereito da súa familia sobre a rexión.

Coñécese ben pouco do seu reinado, pero rematou cando, como o describen os *Annales Cambriae*, os fillos de Eliffer, Peredur e Gwrgi, os dous reis de Efrog, o mataron na Batalla de Arfderydd en 573. É posíbel que o sucedese algún dos seus irmáns. Esta foi unha das moitas batallas nas que se enfrontaron os reis britanos que gobernaban os varios estados fracturados que ocuparon a provincia romana de Britania cando os romanos se retiraron dela.

Malia que Gwenddoleu non desempeñou papel ningún na lenda artúrica, o seu conselleiro Myrddin formaba parte da base das posteriores lendas sobre o mago Merlín. Cóntase que Myrddin toleou pola pena debido á morte de Gwenddoleu e que fuxiu cara ao bosque de Caledonia. A memoria de ámbolos dous, Gwenddoleu e Myrddin, foi preservada na literatura galesa.

## Véxase tamén 
### Bibliografía 
* Mike Ashley, *The Mammoth Book of British Kings and Queens*.
* Rachel Bromwich (ed.), *Trioedd Ynys Prydein* (University of Wales Press, new ed. 1991).
The Notebook

:Para a película vexa *The Notebook* (filme)

***The Notebook*** é unha novela en lingua inglesa de Nicholas Sparks, publicada en 1996. A novela foi adaptado ao cinema no 2004 nunha película que ten o mesmo nome, aínda que a película e o libro teñen uns finais diferentes.

É a primeira novela que se publicou de Nicholas Sparks, e na súa primeira semana á venda colocouse na lista dos máis vendidos do *New York Times*.

*The Notebook* é unha novela romántica que está inspirada na historia dos avós da dona do autor, que cando os coñecera levaban sesenta anos casados e levándose ben, por iso decidiu facer un libro con esta temática.
Ramón Nonato

[dereita|miniatura|San Ramón Nonato, escultura de [Juan de Mesa na igrexa de San Xosé de Sevilla (1626-1627).]]

**Ramón Nonato**, nado en Portell (comarca da Segarra, pertencente á diocese de Solsona) no ano 1204 e finado en Cardona en 1240, foi un relixioso mercedario, e un santo catalán da igrexa católica. O seu sobrenome *Nonnatus* (latín, "non nado") derívase do feito de que naceu por medio dunha cesárea, morrendo a súa nai no parto. É o santo patrón dos partos, parteiras, nenos e embarazadas.

## Traxectoria 
Fíxose membro da orde dos Mercedarios, fundada por San Pedro Nolasco para o rescate de cativos católicos dos mouros do Norte de África. Ordenouse presbítero en 1222, e logo foi superior xeral da Orde da Mercé. Viaxou ao norte de África pagando rescate por varios prisioneiros, e disque se fixo tomar como refén a cambio da liberación dun cristián cativo cando o seu diñeiro se esgotou, sufrindo en cativerio.

Foi martirizado por mouros que lle abriron buracos a ferro candente, nos seus beizos, para colocarlle un cadeado na súa boca para así impedirlle a súa prédica. Foi rescatado pola súa orde e no 1239 retorna a España.

O Papa Gregorio IX ordenouno cardeal, mais faleceu de camiño a Roma. Moitos milagres fóronlle atribuídos antes e após a súa morte.
[miniatura|Procesión de San Ramón en [Castrelo, Cambados.]]

## Veneración 
Foi canonizado polo papa Alexandre VII no 1657, celebrándose a súa festividade o 31 de agosto. Aínda que a súa festa era de ámbito universal dende 1681, coa reforma do calendario foi reducida a culto local a partir do 1969.

As cidades de Sant Ramon na Cataluña, Saint-Raymond no Quebec, así como San Ramón da Nova Orán, na Arxentina, foron bautizadas na súa honra.

Na cidade de Buenos Aires, na Arxentina existe un santuario na súa honra na rúa Cervantes 1150.

## Véxase tamén 
### Ligazóns externas 
* Santos Patronos: Ramón Nonnatus
* Santi e beati: Raimondo Nonnato 
* Páxina creada por membros da comunidade de San Ramón Nonato (non vinculada co Santuario)
PAOK B.C.

O **PAOK Tesalónica** (en grego ΚΑΕ Π.Α.Ο.Κ.), tamén coñecido como **PAOK Tesalónica**, é un equipo de baloncesto grego con base en Tesalónica, que xoga na A1 Ethniki. Foi fundado en 1928, e xoga na Primeira División grega dende 1960 ininterrompidamente.

## Pavillón 
O PAOK disputa os seus partidos no PAOK Sports Arena, máis coñecido como "Palataki", construído no ano 2000, e que conta con capacidade de 8&nbsp;500 espectadores.

## Palmarés 
### Competicións europeas 
* **Copa Saporta**
** **Campións (1):** 1991
** *Subcampións (2):* 1992, 1996
* **Copa Korać**
** **Campións (1):** 1991

### Competicións domésticas 
* **Liga de Grecia**
** **Campións (2):** 1959, 1992
** *Subcampións (8):* 1960, 1988, 1989, 1990, 1991, 1994, 1998, 2000
* **Copa de Grecia**
** **Campións (3):** 1984, 1995, 1999
** *Subcampións (4):* 1982, 1989, 1990, 1991

## Véxase tamén 
### Ligazóns externas 
* Sitio web oficial